|  |  |
| --- | --- |
|  | Nagyigmándi Közös Önkormányzati Hivatal Jegyzőjétől 2942 Nagyigmánd, Kossuth Lajos u. 2.  Tel.: 34/556-495 Fax: 34/556-499 E-mail: [aljegyzo@nagyigmand.hu](mailto:aljegyzo@nagyigmand.hu) |

……../2025. ... napirend

# E l ő t e r j e s z t é s

**A Nagyigmánd Nagyközség Önkormányzata**

**Képviselő-testületének**

**2025. március 19-én tartandó ülésére**

**Tárgy:** Szociális szolgáltatásokkal kapcsolatos térítési díjak felülvizsgálata.

**Tisztelt Képviselő-testület!**

**I. Intézményi térítési díjak megállapítása**

Az elmúlt évekhez hasonlóan az idei évben is felül kell vizsgálni a térítési díjakat. Az intézményi térítési díj meghatározásakor továbbra is a szolgáltatási önköltség az intézményi térítési díj felső határa.

Az intézményi térítési díj alapján kell megállapítani az intézményvezető által megállapítandó személyi térítési díjakat. A díjakat tartalmazó rendeletben szerepeltetni kell, hogy milyen esetekben ingyenes a szolgáltatás, illetve milyen kedvezményeket állapít meg a képviselő-testület a szolgáltatást igénybe vevőknek.

A következőkben az általunk nyújtott szolgáltatásokra egyenként bemutatjuk a térítési díj számítási szabályait. Az egyes ellátások intézményi térítési díjának megállapítását a 29/1993. (II.17.) Korm. rendelet 9-15.§-ai határozzák meg.

1. **Étkeztetés**

A Kormányrendelet értelmében az intézményi térítési díj továbbra is a szerint differenciálható, hogy az ételt a helyszínen fogyasztják el, vagy az igénybevétel helyére szállítják. Mi ezt eddig nem tettük, a házhoz szállításért nem kértünk térítési díjat, és ezt továbbra is ingyenesen kívánjuk biztosítani.

Az étkeztetés összes tervezett kiadása, állami támogatás igénybevételével csökkentett összege 25.151.203,- Ft. Az ellátási napok száma 249. Állami támogatást 51 főre kapunk. A tervezett ételadag 51 fő x 249 nappal = 12.699 adag/év. Az önköltség 25.151.203.- Ft : 12.699 adag =1981 Ft/adag.

Tehát az intézményi térítési díj kerekítve 1.980,- Ft/fő/nap.

Az intézményi térítési díj 2024-ben: 1770 Ft/fő/nap volt.

(Az önköltség számítását a 1. sz. melléklet tartalmazza)

1. **Házi segítségnyújtás**

A házi segítségnyújtás térítési díja a szociális segítés és a személyi gondozás térítési díjából tevődik össze.

A Kormányrendelet alapján a házi segítségnyújtásban részesülő által havonta fizetendő személyi térítési díjat az óradíj és az adott hónapban a házi segítségnyújtás keretében elvégzett tevékenységekre fordított idő szorzata alapján kell kiszámítani.

A házi segítségnyújtás tervezett kiadása, állami támogatás igénybevételével csökkentett összege 15.963.010,- Ft. Állami támogatást 18 fő után vehetünk igénybe. A gondozónők a társulás működési területén összesen 4.665 óra/év segítségnyújtást teljesítenek. Az idei évi kiadás 15.963.010,- Ft : 4.665 órával = 3.422,- Ft/óra.

Az intézményi térítési díj kerekítve 3.420,- Ft/óra

Az intézményi térítési díj 2024-ben: 4.400 Ft/óra volt.

(Az önköltség számítását a 2. sz. melléklet tartalmazza)

**3. Nappali ellátás**

A Kormányrendelet rendelkezései alapján nappali ellátás esetében az intézményi térítési díjat külön meg kell határozni a csak napközbeni tartózkodást igénybe vevőkre, illetve a napközbeni tartózkodást és az ott étkezést igénybe vevőkre. Az általunk fenntartott intézménynél csak étkezés nélkül veszik igénybe a szolgáltatást.

Az alábbi számítás a nappali ellátás étkezés igénybevételével került kiszámításra.

Az idősek nappali ellátása tervezett kiadása állami támogatás igénybevételével csökkentett összege 8.160.450,- Ft, a klubtagok száma 8 fő, az ellátási napok száma 249 nap/év. Az önköltség összesen 8.160.450,- Ft : 249 = 32.773/nap Ft. Egy fő ellátási díja 32.773 : 8 = 4.097 Ft

Az intézményi térítési díj összege kerekítve: 4.100 Ft,- Ft.

Az intézményi térítési díj összege 2024-ben: 3.144 Ft/fő/nap volt.

(Az önköltség számítását a 3. sz. melléklet tartalmazza)

A csak nappali ellátást igénybe vevők intézményi térítési díjánál az önköltség számítása során az éves étkeztetés összegét töröltük, így megkapjuk a kerekített 3075,- Ft/fő térítési díjat.

Az intézményi térítési díj összege 2024-ben: 2.155 Ft/fő/nap volt.

(Az önköltség számítását a 4. sz. melléklet tartalmazza)

**II. Személyi térítési díjak megállapítása**

A személyi térítési díj megállapításának szabályait önkormányzati rendeletben kell megállapítanunk. A kötelezett által fizetendő térítési díj összegét (személyi térítési díj) az intézményvezető konkrét összegben állapítja meg. A személyi térítési díj összege a rendeletben foglaltak szerint csökkenthető, illetve elengedhető, ha a kötelezett jövedelmi és vagyoni viszonyai ezt indokolttá teszik. A személyi térítési díj alapjául nem a család egy főre jutó átlagjövedelmét, hanem a szolgáltatást ténylegesen igénybe vevő egy havi jövedelmét kell figyelembe venni.

***Szoc. tv.119/C. §*** *(1) Az intézmény (szolgáltató) vezetője az intézményi ellátás (szolgáltatás) nyújtásának megkezdését megelőzően megvizsgálja az ellátást igénylő*

*a) havi jövedelmét szociális alapszolgáltatás és átmeneti elhelyezést nyújtó intézmény esetén,*

*b) havi jövedelmét és jelentős pénzvagyonát rehabilitációs intézmény és rehabilitációs célú lakóotthon esetén,*

*c) havi jövedelmét, jelentős pénzvagyonát és jelentős ingatlanvagyonát ápolást, gondozást nyújtó intézmény és ápoló-gondozó célú lakóotthon esetén.*

*(2) Az intézmény (szolgáltató) vezetője a térítési díj felülvizsgálatakor megvizsgálja az ellátott*

*a) havi jövedelmét szociális alapszolgáltatás és átmeneti elhelyezést nyújtó intézmény esetén,*

*b) havi jövedelmét és pénzvagyonát tartós bentlakásos intézmény esetén,*

*c) havi jövedelmét és ingatlanvagyonát a 117. § (5) bekezdése szerinti esetben.*

**Étkeztetés**

A korábbi évek gyakorlata alapján az étkezési térítési díjak meghatározásakor az igénybe vevők jövedelme szolgál alapul. Követve ezt a tendenciát, javasoljuk, hogy a 2025. évben az ingyenes étkeztetés jövedelemhatára a szociális vetítési alap 200%-a, azaz 57.000,- Ft maradjon. Az étkezési térítési díjakat legutóbb 2023. 04. 01-től emeltük meg. A szolgáltatási árak 9 %-os emelkedése indokolja ez évben az étkezési térítési díj emelését. A nyugdíjak 2025-ben átlagosan 3,2 %-al növekedtek. Javasoljuk az étkezési térítési díjak emelését, továbbá a jövedelemhatárok felülvizsgálatát és a fizetési sávok felső határának emelését.

**A jövedelmi sávok újra felosztásának kalkulációja:**

**Az alábbi térítési díjak állnának fent:**

* **0 – 57.000,-Ft** közötti jövedelem esetén **ingyenes**. (1980 Ft kedvezményt kap)
* **57.001,- Ft – 95.000,- Ft** közötti jövedelem esetén **650,- Ft/fő/nap** (1330 Ft kedvezményt kap) (tavaly: 620 Ft/fő/nap)
* **95.001,- Ft – 130.000,- Ft** közötti jövedelem esetén **1080,- Ft/fő/nap** (900,- Ft kedvezményt kap) (tavaly: 1.030 Ft/fő/nap)
* **130.001,- Ft – 160.000,- Ft** közötti jövedelem esetén **1.260,- Ft/fő/nap** (720,- Ft kedvezményt kap) (tavaly: 1.200 Ft/fő/nap)
* **160.001,- Ft – 190.000,- Ft** közötti jövedelem esetén **1.525,- Ft/fő/nap** (455,- Ft kedvezményt kap) (tavaly: 1.450 Ft/fő/nap)
* **190.001 – 250.000,- Ft** közötti jövedelem esetén **1.610,- Ft/fő/nap** (370,- Ft kedvezményt kap) tavaly: 1.535 Ft/fő/nap)
* **250.001,- Ft feletti** jövedelem esetén **1.750-Ft/fő/nap** (230,- Ft kedvezményt kap) (2025-ben új jövedelem sáv)

**2025. március hónapban szociális étkezést igénybe vevők jövedelmi megoszlása:**

|  |  |  |
| --- | --- | --- |
| **Jövedelem** | **Érintett fő** | **Fizetett térítési díj** |
| 0 – 57.000 Ft/hó | 11 fő­\* | ingyenes |
| 57.001 – 95.000 Ft/hó | 0 fő | 650,- Ft |
| 95.001 – 130.000 Ft/hó | 10 fő | 1080,- Ft |
| 130.001 – 160.000 Ft/hó | 11 fő | 1260,- Ft |
| 160.001 – 190.000 Ft/hó | 7 fő | 1525,- Ft |
| 190.001 – 250.000 Ft/hó | 13 fő | 1610,- Ft |
| 250.000 Ft felett | 10 fő | 1750,- Ft |

\* A térítési díjmentes kategóriába tartozik két étkező közfoglalkoztatott is. Az ő jövedelmük számításakor az 1993. III. Tv. 10. § (4) bek. alapján kell eljárnunk, mely szerint:

„(4) A jövedelemszámításnál figyelmen kívül kell hagyni

c) a közfoglalkoztatásból származó havi jövedelemnek a foglalkoztatást helyettesítő támogatás összegét meghaladó részét.”

**Nappali ellátás – Idősek klubja**

Személyi térítési díj csak az étkezés igénybevétele esetén kerüljön megállapításra, aminek mértékénél az étkeztetés differenciált térítési díját is figyelembe kell venni. Ezzel elkerülhető a klubtagok számának további csökkenése, ami jelentős normatíva kiesést eredményezne, így itt az étkeztetésnél fizetendő térítési díjak kerülnek meghatározásra.

**Intézményi térítési díj:**

* Csak napközbeni tartózkodást igénybe vevőknél: 0,- Ft/fő/nap.
* Napközbeni tartózkodás és ott étkezés esetén: az étkezésnél felsorolt jövedelemhatároknak megfelelő differenciálás szerint.

**Házi segítségnyújtás**

A házi segítségnyújtást a tavalyi évhez hasonlóan továbbra is ingyenesen nyújtja az intézmény. Elvileg a nagyszámú igénybe vevő miatt több bevételre számíthatnánk a normatívából az idei évben is. Az elmúlt évhez hasonlóan továbbra is a házi segítségnyújtás keretében szociális segítést vagy személyi gondozást kell nyújtani. Az ennek keretében elvégzett tevékenységekre fordított időt a külön jogszabály szerinti tevékenységnapló alapján kell megállapítani.

Valamennyi általunk biztosított ellátásra alkalmazni kell a Szoc. tv. 116. § és 117. §-ában foglaltakat, amely szerint az intézményi ellátásért fizetendő személyi térítési díj nem haladhatja meg

* étkeztetés esetén a jövedelem 30%-át, házi segítségnyújtás esetén a jövedelem 25 %-át, házi segítségnyújtás és étkeztetés esetén 30%-át.
* az ellátott jövedelmének 15%-át nappali ellátás esetén, 30%-át nappali ellátás és ott étkezés esetén.

Fenti korlátok elérésekor a térítési díj a jövedelem meghatározott százalékában maximálódik.

Jogszabályi előírás, hogy minden évben szükséges megállapítani mind az intézményi, mind a személyi térítési díjakat. Az új intézményi térítési díjak bevezetéséhez a személyes gondoskodást nyújtó ellátások térítési díjainak megállapításáról szóló, hatályban lévő 7/23.(III.27.) önkormányzati rendeletet hatályon kívül kell helyezni és helyette új rendeletet kell alkotni, melynek tervezetét az előterjesztés melléklete tartalmazza.

Kérjük a Tisztelt Képviselő-testületet, hogy az előterjesztést megvitatni és elfogadni szíveskedjen.

**Nagyigmánd, 2025. március 5.**

**Horváth-Váli Melinda Szabó Mihály**

gondozási központ vezető aljegyző

**A személyes gondoskodást nyújtó ellátások térítési díjainak megállapításáról**

**szóló rendelet hatásvizsgálata**

**Általános indokolás**

A személyes gondoskodást nyújtó ellátások térítési díjairól az önkormányzat köteles rendeletet alkotni minden év április 1-jéig.

Jogszabály alapján meghatározásra kerültek az egyes ellátások intézményi térítési díjai, a térítési díjakból nyújtható kedvezmények, amely alapján a személyi térítési díjat az intézményvezető megállapíthatja.

**1. A tervezett jogszabály társadalmi, gazdasági, költségvetési hatása:**

A tervezett jogszabály társadalmi hatása, hogy a térítési díjakra vonatkozó helyi szabályok teljes mértékben megfelelnek a szabályozási lehetőségeinknek. Egy jogszabályban elérhető lesz a személyes gondoskodásokkal kapcsolatos helyi szabályok összessége, ez könnyebbséget jelent az állampolgároknak és a hatóságoknak is. A tervezett jogszabály gazdasági hatásai a költségvetés bevételi oldalára már ismertek, sem az állampolgároknak, sem az önkormányzat költségvetésében nem jelent változást. Valamennyi érintett megismerheti a személyes gondoskodást nyújtó ellátások valódi költségeit, és a fizetendő térítési díj kedvezményének ismeretében következtetni tud a helyi szociális ellátások valódi nagyságrendjére, az önkormányzat szerepvállalására.

**2. Környezeti és egészségi következményei:**

A rendeletnek környezeti és egészségi következményei nincsenek.

**3. Adminisztratív terheket befolyásoló hatások:**

A rendeletben foglaltak végrehajtásának az adminisztratív terheket befolyásoló hatása nincs. A szükséges adminisztratív feladat arányban áll a rendelet társadalmi hasznosságával.

**4. A jogszabály megalkotásának szükségessége, a jogalkotás elmaradásának várható következményei:**

A rendelet megalkotása a jogszabályi hierarchia egységességének biztosítása érdekében szükséges, elmaradása esetén az önkormányzat képviselő-testülete mulasztásos törvénysértést követ el.

**5. A jogszabály alkalmazásához szükséges személyi, szervezeti, tárgyi és pénzügyi feltételek:**

A jogszabály alkalmazásához szükséges személyi, tárgyi, szervezeti és pénzügyi feltételek a közös önkormányzati hivatalnál rendelkezésre állnak.

**Döntési javaslat:**

Nagyigmánd Nagyközség Önkormányzat Képviselő-testülete elfogadja a személyes gondoskodást nyújtó ellátások térítési díjainak megállapításáról szóló helyi önkormányzati rendelet tervezetét.

*Határidő:* azonnal

*Felelős:* dr. Füles Zoltán jegyző

**Nagyigmánd Nagyközség Önkormányzata Képviselő-testületének……/2025. (III. 24.) önkormányzati rendelete**

**a személyes gondoskodást nyújtó ellátások térítési díjainak megállapításáról**

[1] A rendelet célja az intézményi térítési díj és az intézményvezető által megállapítható, a kötelezett személy által fizetendő személyi térítési díjak megállapítása a személyi és dologi kiadások növekedése következtében.

[2] Nagyigmánd Nagyközség Önkormányzat Képviselő-testülete, a szociális igazgatásról és szociális ellátásokról szóló 1993. évi III. törvény 92. § (1) bekezdés b) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a társulásban résztvevő Bana Község Önkormányzata, Csém Község Önkormányzata, Kisigmánd Község Önkormányzata képviselő-testületének hozzájárulásával a következőket rendeli el:

**1. §**

A személyes gondoskodást nyújtó ellátások Sztv. 115. § (1) bekezdése alapján számolt intézményi térítési díja

*a)* napi egyszeri étkeztetés esetén 1.980,- Ft/fő/nap,

*b)* nappali ellátást nyújtó idősek klubja esetén a csak napközbeni tartózkodást igénybe vevőknél 3.075,- Ft/fő/nap,

*c)* nappali ellátást nyújtó Idősek Klubja esetén a napközbeni tartózkodást és napi egyszeri étkezést igénybe vevőknél 4100,- Ft/fő/nap,

*d)* házi segítségnyújtás esetén 3.420,- Ft/óra.

**2. §**

A személyes gondoskodást nyújtó ellátások intézményi térítési díjából napi egyszeri étkeztetés esetén az alábbi mentesség és kedvezmények biztosíthatók:

* **0 – 57.000,-Ft** közötti jövedelem esetén **ingyenes**. (1980 Ft kedvezményt kap)
* **57.001,- Ft – 95.000,- Ft** közötti jövedelem esetén **650,- Ft/fő/nap** (1330 Ft kedvezményt kap)
* **95.001,- Ft – 130.000,- Ft** közötti jövedelem esetén **1080,- Ft/fő/nap** (900,- Ft kedvezményt kap)
* **130.001,- Ft – 160.000,- Ft** közötti jövedelem esetén **1.260,- Ft/fő/nap** (720,- Ft kedvezményt kap)
* **160.001,- Ft – 190.000,- Ft** közötti jövedelem esetén **1.525,- Ft/fő/nap** (455,- Ft kedvezményt kap)
* **190.001 – 250.000,- Ft** közötti jövedelem esetén **1.610,- Ft/fő/nap** (370,- Ft kedvezményt kap)
* **250.001,- Ft feletti** jövedelem esetén **1.750-Ft/fő/nap** (230,- Ft kedvezményt kap)

**3. §**

A személyes gondoskodást nyújtó ellátások intézményi térítési díjából napi egyszeri, igénybevétel helyére szállított étkeztetés esetén az alábbi mentesség és kedvezmények biztosíthatók:

* **0 – 57.000,-Ft** közötti jövedelem esetén **ingyenes**. (1980 Ft kedvezményt kap)
* **57.001,- Ft – 95.000,- Ft** közötti jövedelem esetén **650,- Ft/fő/nap** (1330 Ft kedvezményt kap)
* **95.001,- Ft – 130.000,- Ft** közötti jövedelem esetén **1080,- Ft/fő/nap** (900,- Ft kedvezményt kap)
* **130.001,- Ft – 160.000,- Ft** közötti jövedelem esetén **1.260,- Ft/fő/nap** (720,- Ft kedvezményt kap)
* **160.001,- Ft – 190.000,- Ft** közötti jövedelem esetén **1.525,- Ft/fő/nap** (455,- Ft kedvezményt kap)
* **190.001 – 250.000,- Ft** közötti jövedelem esetén **1.610,- Ft/fő/nap** (370,- Ft kedvezményt kap)
* **250.001,- Ft feletti** jövedelem esetén **1.750-Ft/fő/nap** (230,- Ft kedvezményt kap)

**4. §**

A személyes gondoskodást nyújtó ellátások intézményi térítési díjából házi segítségnyújtás esetén az alábbi mentesség és kedvezmények biztosíthatók: **100% díjkedvezmény.**

**5. §**

A nappali ellátás intézményi térítési díjából hajléktalan személyek részére: **100% díjkedvezmény** állapítható meg.

**6. §**

Az Idősek Klubja nappali ellátás és napi egyszeri étkeztetés együttes intézményi térítési díjából az alábbi mentesség és kedvezmények biztosíthatók:

* **0 – 57.000,-Ft** közötti jövedelem esetén **ingyenes**. (1980 Ft kedvezményt kap)
* **57.001,- Ft – 95.000,- Ft** közötti jövedelem esetén **650,- Ft/fő/nap** (1330 Ft kedvezményt kap)
* **95.001,- Ft – 130.000,- Ft** közötti jövedelem esetén **1080,- Ft/fő/nap** (900,- Ft kedvezményt kap)
* **130.001,- Ft – 160.000,- Ft** közötti jövedelem esetén **1.260,- Ft/fő/nap** (720,- Ft kedvezményt kap)
* **160.001,- Ft – 190.000,- Ft** közötti jövedelem esetén **1.525,- Ft/fő/nap** (455,- Ft kedvezményt kap)
* **190.001 – 250.000,- Ft** közötti jövedelem esetén **1.610,- Ft/fő/nap** (370,- Ft kedvezményt kap)
* **250.001,- Ft feletti** jövedelem esetén **1.750-Ft/fő/nap** (230,- Ft kedvezményt kap)

**7. §**

Hatályát veszti a személyes gondoskodást nyújtó ellátások térítési díjainak megállapításáról szóló 5/2024. (III. 18.) önkormányzati rendelet.

**8. §**

Ez a rendelet 2025. április 1-jén lép hatályba.

**Hajduné Farkas Erika dr. Füles Zoltán**

polgármester jegyző

A rendelet kihirdetve: 2025. március 19. napján.

**dr. Füles Zoltán**

jegyző

Végső előterjesztői indokolás

A személyes gondoskodást nyújtó ellátások térítési díjairól az önkormányzat köteles rendeletet alkotni minden év április 1-jéig.

Jogszabály alapján meghatározásra kerültek az egyes ellátások intézményi térítési díjai, a térítési díjakból nyújtható kedvezmények, amely alapján a személyi térítési díjat az intézményvezető megállapíthatja.